FIFA Konfederatsiyalar Kubogi-2017 turniri uchun tayyorlangan rasmiy to‘pni namoyish qildi. Bu to‘pga «Krasava» nomi berilgan. Adidas tomonidan tayyorlangan to‘pdan ilk marta 14 noyabr kuni Grozniyda bo‘lib o‘tadigan Rossiya va Ruminiya terma jamoalari o‘rtasidagi o‘rtoqlik uchrashuvida foydalaniladi. Konfederatsiyalar kubogi 2017 yilning 17 iyunidan 2 iyulgacha Rossiyaning Qozon, Sochi, Sankt-Peterburg va Moskva shaharlarida bo‘lib o‘tadi. Turnir uchrashuvlari uchun qur’a tashlash marosimi 26 noyabr kuni Qozon shahrida tashkillashtiriladi.